
Ανακοίνωση 


Δίκαιος ο ξεσηκωµός των αγροτών! 
Αγροτικός ξεσηκωµός σε Γαλλία, Γερμανία, Ολλανδία, Βέλγιο, Ελλάδα! 


Στενάζουν οι βιοπαλαιστές αγρότες κάτω απὀ τη µπότα των βίαιων πολιτικών της Ευρωπαϊκής 
Ένωσης. Υποφέρουν και ξεκληρίζονται, αυτοί που για να μπορέσουν να επιβιώσουν την οικογένεια 
τους παρέχοντας παράλληλα τρόφιμα στους λαούς ολης της γης, δεν γνωρίζουν από ωράρια, 


καύσωνες, µπόρες ή παγωνιές. 


Η Κομμουνιστική Πρωτοβουλία Κύπρου στέκεται αλληλέγγυα, στηρίζει και χαιρετίζει τις µεγάλες 
αγωνιστικές αγροτικές κινητοποιήσεις των τελευταίων εβδομάδων. Είναι δίκαιος ο αγώνας των 
αγροτών, εἶναι ξεσηκωµός επιβίωσης, είναι ταυτόχρονα ξεσηκωµός προστασίας της επισιτιστικής 


ασφάλειας και επάρκειας γιατους λαούς! 


Εκατομμύρια µικροµεσαίοι αγρότες στην επικράτεια της Ευρωπαϊκής Ένωσης, βιώνουν αβάσταχτα 
προβλήματα, εξαιτίας των πολιτικών που απορρέουν από τη λεγόμενη πράσινη ανάπτυξη, αλλά 
πρὠτα και κύρια είναι απότοκο της Κοινής Αγροτικής Πολιτικής (ΚΑΠ) και των εμπορικών συμφωνιών 
µε πολυεθνικές τροφίμων που εκμεταλλεύονται ασύδοτα απέραντες εκτάσεις γης στη Λατινική 


Αμερική. 


Η σηµερινή Κοινή Αγροτική Πολιτική της Ευρωπαϊκής Ένωσης όπως και όλες μέχρι σήµερα ΚΑΠ -τις 
επιπτώσεις των οποίων βιώνουμε και στην Κύπρο - αποτελεί ουσιαστικά ένα απὀ τα εργαλεία µέσω 
του οποίου η ΕΕ των μονοπωλίων και οι αστικές κυβερνήσεις των κρατών µελών απελευθερώνουν 
τον ανταγωνισμό, επιταχύνουν βίαια τη συγκεντροποίηση γης και παραγωγής στα χέρια 
µεγαλογαιοκτήµονων, µεγαλοαγροτών, επιχειρηματικών ομίλων και πολυεθνικών εταιρειών στον 


τοµέα των τροφίμων. 


Αυτό, έχει τεράστιες συνέπειες και στη Κύπρο. Από την ένταξη µας στην ΕΕ µέχρι σήµερα, να 
επιτελείται µια τεράστια συγκεντροποίηση γης και παραγωγής, µε χιλιάδες µικροµεσαίους αγρότες 
να οδηγούνται εκτός παραγωγής, στο ξεκλήρισμα και την εξαθλίωση, ενώ αρκετοί άλλοι να είναι 
µπροστά στο φάσμα της εγκατάλειψης των χωραφιών και των ζώων τους, µη αντέχοντας άλλο το 


κόστος παραγωγής καιτις µη αμειπτικές τιµές των προϊόντωντους. 

Οι Κύπριοι µικροµεσαίοι αγρότες πρέπει να βγάλουν συμπεράσματα από την ίδια τη ζωή για την ΕΕ, 
µακριά απὀ εκφοβισμούς και εκβιαστικά διλήμματα. Να αντιταχθούν ενάντια σε όσους τους 
καλλιεργούν αυταπάτες και συνεχίζουν να επιμένουν ότι η ΕΕ είναι μονόδρομος και ότι στα πλαίσια 
της µπορεί να διαπραγµατευτουµε καλύτερες µέρες. Το µόνο που µπορεί να είναι διαπραγματεύσιμο 
εντος ΕΕ είναι το εἶδος και το ποσοστό της ληστείας σε βάρος του λαού. Αυτό όµως δεν µπορεί να 


είναι το μέλλον του λαού που παράγει τον πλούτο της χώρας, της κάθε χώρας! 


Κομμουνιστική Πρωτοβουλία Κύπρου 

